**TIRGUS IZPĒTES NOTEIKUMI**

*tēlnieka pakalpojumu sniegšanai taktilo figūru dizaina izstrādei un izgatavošanai*

Rīgā, 2020. gada 1. jūnijā

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Alise Lūse, tālr. 26567874,  e-pasts: alise.luse@kurzemesregions.lv |

1. **PAKALPOJUMS**
   1. Iepirkuma priekšmets ir tēlnieka pakalpojumu sniegšana taktilo figūru dizaina izstrādei un izgatavošanai saskaņā ar tehnisko specifikāciju projekta Nr.CB786 īstenošanas laikā (turpmāk – Iepirkuma priekšmets).
   2. Iepirkuma priekšmeta CPV kods: 92312230-2 (Tēlnieku sniegtie pakalpojumi).
   3. Iepirkuma priekšmets ir aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
   4. Iepirkuma priekšmets tiek finansēts no INTERREG Centrālās Baltijas jūras reģiona programmas 2014.-2020. gadam līdzfinansētā projekta Nr. CB786 “Dabas pieejamība visiem” (,,NatAc’’).
   5. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir **saimnieciski visizdevīgākais piedāvājums**.

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2020. gada 12. jūnija pulksten 17.00,** nosūtot aizpildītu pieteikuma formu (2. pielikums) un papilddokumentus uz e-pastu: [alise.luse@kurzemesregions.lv](mailto:alise.luse@kurzemesregions.lv).

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
    2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu precizēšanu un/vai uzlabošanu un iepirkuma līguma noteikumiem.
    3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
    4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
    5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
    6. **No iesniegtajiem piedāvājumiem tiks izvēlēts saimnieciski visizdevīgākais piedāvājums. Tirgus izpētes veicējs izvēlas 3. pielikumā aprakstītajiem mērķiem un attiecīgo figūru koncepcijai atbilstošāko piedāvājumu ar zemāko cenu. Tirgus izpētes veicējs atbilstības ietvaros izvērtēs arī vides objektu papildinātību ar elementiem, kas sniegs iespēju apskatīt, uztvert un saprast objektu cilvēkiem ar īpašām vajadzībām.**
    7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
    8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
    2. Pasūtītājs norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
    3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
    4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties;
    5. Tirgus izpētes veicējam ir tiesības slēgt līgumu tikai par daļu no kopējā darba apjoma, ņemot vērā pieejamo finansējumu.

1. pielikums

**TEHNISKĀ SPECIFIKĀCIJA**

**PROJEKTA APRAKSTS**

Taktilo figūru dizaina izstrāde un izgatavošana nepieciešama projekta Nr. CB786 “Dabas pieejamība visiem” (,,NatAc’’) ietvaros iespēju paplašināšanai cilvēkiem ar invaliditāti (sevišķi cilvēkiem ar redzes traucējumiem) attiecībā uz vides pieejamību dabas takās (detalizēta informācija par projektu pieejama saitē: <https://www.kurzemesregions.lv/projekti/turisms/natac/>).

Detalizēts pakalpojuma apraksts iekļauts darba uzdevumā.

**DARBA UZDEVUMS**

1. Vides objekta – koka figūras “Zilā vizbulīte” skices/dizaina izstrāde un skulptūras izgatavošana Alsungas Žibgravas veselības takā saskaņā ar 3.pielikumā iekļauto koncepciju figūru izgatavošanai.
2. Vides objektu – taktilo figūru “Paugurknābja gulbis”, “Lielā gaura” un “Šinca šņibītis” skiču/dizaina izstrāde un skulptūru izgatavošana Liepājas Zirgu salas dabas takā saskaņā ar 3.pielikumā iekļauto koncepciju figūru izgatavošanai.
3. Pretendents var pieteikties uz pilnu darbu apjomu vai izvēlēties iesniegt piedāvājumu tikai par 1. vai 2. punktā noteikto darbu apjomu.
4. Izpildītājam jāiesniedz detalizētas objektu skices un jāsaskaņo ar Tirgus izpētes veicēju pirms katra objekta izgatavošanas un uzstādīšanas.
5. Taktilo figūru piegāde un palīgdarbi uzstādīšanas nodrošināšanai ir iekļauti darba uzdevumā. Pakalpojums izpildāms līdz 30.09.2020.
6. pielikums

**PIETEIKUMS**

*tēlnieka pakalpojumu sniegšanai taktilo figūru dizaina izstrādei un izgatavošanai*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs: |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs: |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas sniegt tēlnieka pakalpojumus saskaņā ar Tehnisko specifikāciju.

Iesniedzot pieteikumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu darba uzdevumu.

**Pretendenta piedāvātā risinājuma apraksts** (norādot izmantojamos materiālus, to priekšrocības, izmērus, rasējumus vai foto, grafiskos zīmējumus, ja pieejami, u.c.):

|  |
| --- |
| *Pretendents apraksta kopējo risinājumu un piedāvā figūru dizaina skices un to detalizētāku aprakstu (skices un aprakstu var pievienot kā atsevišķu datni).* |

**Pretendents var piedāvāt vairākus variantus/risinājumus, attiecīgi norādot varianta/risinājuma cenu.** **Pretendents var pieteikties uz pilnu darbu apjomu vai iesniegt piedāvājumu tikai par 1. vai 2. pozīcijā noteikto darbu apjomu.**

**Cena:**

|  |  |  |
| --- | --- | --- |
| **Pozīcija** | **Cena bez PVN, EUR** | **Cena ar PVN, EUR** |
| 1. Tēlnieka pakalpojumu sniegšana koka figūras dizaina izstrādei, izgatavošanai un piegādei: | | |
| Zilā vizbulīte |  |  |
| 1. Tēlnieka pakalpojumu sniegšana taktilo figūru dizaina izstrādei, izgatavošanai un piegādei: | | |
| Paugurknābja gulbis |  |  |
| Lielā gaura |  |  |
| Šinca šņibītis |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

3.pielikums

**1. Alsungas Žibgravas veselības takas vispārīgais raksturojums**

Veselības taka ir izveidota jau 1990.gadu beigās gar gleznainajiem Kauliņupes lejteces līkumiem. Taka ved interesentus cauri gravas paugurainajam reljefam, kur ir iespējams ne tikai baudīt skaistās dabas ainavas, putnu dziesmas, upes čaloņu un mieru, bet arī uzzināt ko jaunu par šīs apkārtnes īpatnībām informatīvajos stendos. Ikviens var piedalīties jautājumu spēlē, kur pareizā atbilde tiek atklāta nokļūstot līdz nākošajam punktam. Žibgravas veselības takas kopējais garums ir 1,2 km, kuras galapunktā ir ierīkota atpūtas vieta lieliskam dienas noslēgumam vai jaunu spēku uzņemšanai turpmākam ceļam.

Ir izveidota arī “Maza taka” 0,4 km garumā, kur pēc takas pielāgošanas doties varēs arī cilvēki riteņkrēslā un cilvēki ar redzes traucējumiem (ar asistenta palīdzību). Taku plānots aprīkot arī ar vienu taktilo objektu – koka skulptūru, kas baudāma un izzināma gan ar redzi, gan ar tausti.

Žibgrava ir sevišķi iecienīta dabas taka pavasarī, kad tajā lielā daudzumā zied zilās vizbulītes.

**Koncepcija koka figūras izgatavošanai:**

Tēlniekam jāizveido koka figūra – **Zilā vizbulīte.**

Skulptūra var tikt veidota aptuveni 1m augsta un 0,45-1m diametrā. Objektu vēlams veidot tā, lai cilvēks ar redzes traucējumiem brīvi spētu to aptaustīt, tādejādi saprotot, kas ir šis objekts, bet vienlaikus arī cilvēkiem bez redzes problēmām jāspēj atpazīt skulptūru.

Koka figūra veidojama 80% kokgriezumu tehnikā, griežot no monolīta ozola baļķa diametrā 40-100 cm, augstumā līdz 1m. Lai vieglāk atpazītu atsevišķas detaļas, figūrām jābūt viegli kolorētām ar pinotex (vai līdzvērtīgiem) toņiem. Figūru koka virsma piesūcināma ar karstu lineļļu, apakšdaļas ar kontrastējošo lietoto mašīneļļu. Koka figūras piegādājamas koka figūru uzstādītājam un nodrošināms atbalsts palīgdarbiem uzstādīšanas laikā.

Objektam jābūt papildinātam ar elementiem, kas sniedz iespēju apskatīt, uztvert un saprast objektu cilvēkiem ar īpašām vajadzībām. Tam jābūt aptaustāmam, veicinot iztēli un fantāziju.

Koka figūra piegādājama uzstādītājam un nodrošināms atbalsts palīgdarbiem uzstādīšanas laikā. Nepieciešams nodrošināt vides objekta noturību stipra vēja apstākļos un aizsardzību pret rūsēšanu.

**2. Liepājas ezera un Zirgu salas nozīme**

Liepājas ezers ir lagūnas tipa ezers, kas veidojies, atkāpjoties Baltijas jūrai. Ezers un apkārtējās pļavas ir iekļautas dabas liegumā “Liepājas ezers” un ir Eiropas nozīmes īpaši aizsargājama “Natura 2000” teritorija, jo tā ir nozīmīga ūdensputnu ligzdošanas un caurceļošanas vieta. Dabas liegumā līdz šim ir konstatētas 84 ligzdotāju, ziemotāju un caurceļotāju putnu sugas, kuras vistiešākā veidā saistītas ar ezera un mitrāju ekosistēmām. No tām 46 ir Latvijā īpaši aizsargājamas putnu sugas, bet 36 ir Eiropas nozīmes īpaši aizsargājamas putnu sugas. Tāpat ezera apkārtnē konstatēta 41 aizsargājamo augu suga.

Ņemot vērā lielo putnu daudzveidību un sastopamību, divās vietās pie ezera uzstādīti putnu vērošanas torņi – viens no tiem atrodas uz Zirgu salas izveidotā Golodova dambja.

2018. gadā Liepājas ezera Zirgu salā noslēgusies dabas takas izbūve, kādreizējās pilsētas izgāztuves vietā iekārtojot sakoptu un labiekārtotu vietu atpūtai brīvā dabā. Dabas takā izbūvēta puskilometru gara pastaigu taka, koka laipas un divas skatu platformas ezerā. Dabas taka papildināta ar augu stādījumiem, āra trenažieriem un iekārtotām atpūtas vietām. Dabas takas apmeklētāju informēšanai un izglītošanai uzstādīti trīs informatīvi stendi, kur sniegti apraksti par Liepājas ezera dabas vērtībām – putniem, augiem un pašu Liepājas ezeru.

**Koncepcija taktilo figūru izgatavošanai:**

Lai sniegtu iespēju Zirgu salas apmeklētājiem iepazīt putnu daudzveidību un raksturīgākās īpašības, jo īpaši putnu dažādos lielumus un spārnu izpletuma izmērus, plānots izvietot vairākus vides objektus – ezerā sastopamo putnu siluetus ar izplestiem spārniem to dabiskajā lielumā.

Zirgu salas apmeklētāji, nostājoties blakus putna siluetam, gūs salīdzinošu priekšstatu par putna lielumu attiecībā pret cilvēka ķermeņa izmēriem. Priekšstats par spārnu izpletumu veidosies, to salīdzinot ar cilvēka plaukstas vai izplestu roku platumu.

Vides objektiem jāattēlo putna siluets ar izplestiem spārniem pretskatā. Silueta izmēriem jāatbilst pieauguša putna reālajiem izmēriem dabā.

Vides objektos var tikt attēloti sekojoši Liepājas ezeram raksturīgākie putni, kuriem tiek īpaši izcelts to spārnu izpletuma izmērs:

* Paugurknābja gulbis, garums: 125-160 cm, spārnu izpletums: 200-240 cm;
* Lielā gaura, garums: 58-72 cm, spārnu izpletums: 78-102 cm;
* Šinca šņibītis, garums 17-21 cm, spārnu izpletums: 32-36 cm

Vides objektam jābūt izstrādātam tā, lai putna silueta aprises varētu aizsniegt un izzināt cilvēki ar invaliditāti (kustību, redzes traucējumiem). Tēlnieks pēc saviem ieskatiem var piedāvāt vides objektu izgatavošanā izmantojamos materiālus.

Vides objektam jābūt novietotam uz stabila pamata un tam jābūt viegli aizsniedzamam arī cilvēkiem ratiņkrēslā (novietojums ne augstāk kā plecu augstumā).

Taktilās figūras piegādājamas figūru uzstādītājam un nodrošināms atbalsts palīgdarbiem uzstādīšanas laikā. Nepieciešams nodrošināt vides objekta noturību stipra vēja apstākļos un aizsardzību pret rūsēšanu.

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar Tirgus izpētes veicēju. [↑](#footnote-ref-5)